Diari Oficial de la Generalitat Valenciana


Sumari del DOGV 6316, del 22-07-2010 (2010/8356)

RESOLUCIÓ de 15 de juliol de 2010, de la Conselleria de Cultura i Esport, per la qual s'adjudiquen les ajudes per a l'adquisició de col·leccions bibliogràfiques publicades per editorials valencianes destinades a biblioteques i agències de lectura de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8356


Data del document
:   15-07-2010

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * ajuda pública
    * suport econòmic
    * indústria del llibre
    * biblioteca

RESOLUCIÓ de 15 de juliol de 2010, de la Conselleria de Cultura i Esport, per la qual s'adjudiquen les ajudes per a l'adquisició de col·leccions bibliogràfiques publicades per editorials valencianes destinades a biblioteques i agències de lectura de la Comunitat Valenciana. [2010/8356]
La Llei 13/2009, de 29 de desembre, de Pressupostos de la Generalitat per a l'exercici 2010, estableix la línia T7216000 del programa 452.10, «Llibre, Arxius i Biblioteques», en la qual s'assigna un import de 200.820 euros als ajuntaments i entitats locals de la Comunitat Valenciana que disposen de centres de lectura oberts al públic, per a renovar el fons bibliogràfic i potenciar la presència del llibre valencià d'aquests centres.
Les ajudes concedides mitjançant aquesta convocatòria no necessiten la seua notificació a la Comissió Europea, d'acord amb l'article 7.4, en relació amb els articles 1.4 i 3.4 del Decret 147/2007, de 7 de setembre, del Consell, que regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa, ni el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.
En virtut del que disposa l'article 22.2.a de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i els articles 40.3, 45.a i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.
Vistos els preceptes invocats i els altres generals de pertinent aplicació, resolc:
Primer
Concedir a les entitats que se citen en l'annex I les ajudes econòmiques que s'hi detallen, que només podran finançar l'adquisició de fons bibliogràfics publicats per editorials valencianes per a les biblioteques i les agències de lectura públiques de la Comunitat Valenciana.
Segon
1. S'entendrà, a l'efecte d'aquesta resolució, com a despeses subvencionables l'adquisició de llibres (en format tradicional i electrònic) i de publicacions periòdiques publicats per empreses editorials comercials valencianes que tinguen la seu social a la Comunitat Valenciana.
2. Se n'exclouen expressament, a l'efecte de la present subvenció, les despeses següents: premsa diària, butlletins oficials, llibres de text, llibres conceptuats com de bibliòfils, edicions facsímils, llibres editats pels seus autors i els no venals, i els àlbums, retallables, llibres de pintar i acolorir, quaderns de cal·ligrafia i exercicis. També n'estaran exclosos els llibres publicats per associacions, fundacions i altres institucions públiques o privades sense ànim de lucre, encara que estiguen inscrites en el Registre d'Empreses Editorials.
Tercer
Per tal de realitzar la justificació, les entitats locals beneficiàries hauran de presentar la documentació següent:
a) Certificat del secretari de l'entitat que acredite l'existència del centre de lectura pública, així com l'horari regular d'atenció al públic.
b) Representació legal de qui signa la sol·licitud.
c) Imprés d'alta de tercers per a pagaments de la Generalitat (annex II).
d) Declaració responsable, signada pel titular o pel representant legal, que acredite que l'entitat sol·licitant no està incursa en les prohibicions establides en l'article 13, paràgrafs 2 i 3, de la Llei 38/2003, de 17 de novembre, General de Subvencions; que està al corrent en el compliment de les obligacions tributàries i amb la Seguretat Social, i en les obligacions per reintegrament de subvencions que, si és el cas, li siguen exigides, de conformitat amb allò que determinen l'article 47.7.5 del test refós de la Llei d'Hisenda Pública de la Generalitat, i el 34.5 de la Llei 38/2003, de 17 de novembre, General de Subvencions.
e) Originals o fotocòpies compulsades de les factures expedides per l'empresa proveïdora. Les factures hauran de presentar-se reglamentàriament i datades l'any 2010, amb data màxima de 31 de juliol de 2010, i contindran la relació dels llibres i altres documents de la col·lecció bibliogràfica adquirits per mitjà d'aquesta ajuda, així com els preus per unitats i l'import total de la compra. S'haurà d'adjuntar una relació dels llibres i altres documents en què conste l'editorial de cadascun, i caldrà fer referència a la factura en què apareixen.
f) Certificat del secretari o de l'interventor de l'entitat local, en què es faça constar que s'ha efectuat la despesa, que els llibres i materials especials propis de la col·lecció bibliogràfica adquirits es corresponen amb els de les factures, i que han sigut lliurats correctament i s'han destinat al centre o centres de lectura pública de la localitat.
g) La documentació justificativa haurà de presentar-se fins al 31 de juliol de 2010. La documentació s'adreçarà a la Direcció General del Llibre, Arxius i Biblioteques i es presentarà en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46307 - València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si no es fa així, decaurà el dret de l'adjudicatari a percebre l'ajuda.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 15 de juliol de 2010.- La consellera de Cultura i Esport: Trinidad M. Miró Mira.
Annex I
Ajudes per a l'adquisició de col·leccions bibliogràfiques publicades per editorials valencianes

ANNEX II / ANEXO II